title: Decizia nr. 1672/2006/CE a Parlamentului European și a Consiliului din 24 octombrie 2006 de stabilire a Programului comunitar pentru ocuparea forței de muncă și solidaritate socială – Progress

text:
Anunţ juridic important

|

32006D1672

Official Journal L 315 , 15/11/2006 P. 0001 - 0008

		20061024Decizia nr. 1672/2006/CE a Parlamentului European și a Consiliuluidin 24 octombrie 2006de stabilire a Programului comunitar pentru ocuparea forței de muncă și solidaritate socială – ProgressPARLAMENTUL EUROPEAN ȘI CONSILIUL UNIUNII EUROPENE,având în vedere Tratatul de instituire a Comunității Europene și, în special, articolul 13 alineatul (2), articolul 129 și articolul 137 alineatul (2) litera (a),având în vedere propunerea Comisiei,având în vedere avizul Comitetului Economic și Social European [1],având în vedere avizul Comitetului Regiunilor [2],hotărând în conformitate cu procedura prevăzută la articolul 251 din tratat [3],întrucât:(1) Consiliul European de la Lisabona din 23 și 24 martie 2000 a inclus promovarea ocupării forței de muncă și a integrării sociale ca parte integrantă a strategiei globale a Uniunii, în scopul îndeplinirii obiectivului strategic al acesteia pentru următoarea decadă, de a deveni cea mai competitivă și mai dinamică economie bazată pe cunoaștere la nivel mondial, capabilă de creștere economică durabilă, cu locuri de muncă mai numeroase și mai bune și o mai mare coeziune socială. Consiliul menționat a stabilit obiective ambițioase pentru Uniune, care vizează recrearea condițiilor pentru ocuparea întregii forțe de muncă, îmbunătățirea calității și productivității muncii, precum și promovarea coeziunii sociale și o piață a forței de muncă care favorizează integrarea. În plus, Consiliul European de la Bruxelles din 22 și 23 martie 2005 s-a concentrat din nou asupra strategiei menționate.(2) În conformitate cu intenția expresă a Comisiei de a consolida și raționaliza instrumentele de finanțare comunitare, este necesar ca prezenta decizie să stabilească un program unic și raționalizat, care să prevadă continuarea și dezvoltarea activităților lansate pe baza Deciziei 2000/750/CE a Consiliului din 27 noiembrie 2000 privind stabilirea unui program de acțiune comunitară de combatere a discriminării (2001-2006) [4], a Deciziei 2001/51/CE a Consiliului din 20 decembrie 2000 de stabilire a unui program de acțiune comunitară referitor la strategia comunitară privind egalitatea între femei și bărbați (2001-2005) [5], a Deciziei nr. 50/2002/CE a Parlamentului European și a Consiliului din 7 decembrie 2001 de stabilire a unui program de acțiune comunitară pentru încurajarea cooperării între statele membre și combaterea excluderii sociale [6], a Deciziei nr. 1145/2002/CE a Parlamentului European și a Consiliului din 10 iunie 2002 privind măsurile comunitare de stimulare în domeniul ocupării forței de muncă [7] și a Deciziei nr. 848/2004/CE a Parlamentului European și a Consiliului din 29 aprilie 2004 de stabilire a unui program de acțiune comunitară pentru promovarea organizațiilor active la nivel european în domeniul egalității între femei și bărbați [8], precum și a activităților întreprinse la nivel comunitar referitoare la condițiile de muncă.(3) Consiliul European extraordinar privind ocuparea forței de muncă de la Luxemburg din 20 și 21 noiembrie 1997 a lansat strategia europeană de ocupare a forței de muncă, pentru a coordona politicile de ocupare a forței de muncă ale statelor membre, pe baza liniilor directoare și a recomandărilor în materie de ocupare a forței de muncă stabilite de comun acord. Strategia europeană de ocupare a forței de muncă este în prezent cel mai important instrument la nivel european pentru punerea în aplicare a obiectivelor strategiei de la Lisabona referitoare la ocuparea forței de muncă și la piața muncii.(4) Consiliul European de la Lisabona a concluzionat că numărul persoanelor care trăiesc dincolo de limita sărăciei și care sunt vizate de excluderea socială este inacceptabil și, în consecință, a considerat că este necesar să ia măsuri pentru a realiza un progres decisiv în eradicarea sărăciei, prin stabilirea unor obiective corespunzătoare. Astfel de obiective au fost adoptate de Consiliul European de la Nisa din 7, 8 și 9 decembrie 2000. S-a convenit, de asemenea, că politicile de combatere a excluderii sociale ar trebui să se bazeze pe metoda deschisă de coordonare, combinând planurile naționale de acțiune cu o inițiativă de cooperare a Comisiei.(5) Evoluția demografică reprezintă o provocare majoră pe termen lung pentru capacitatea sistemelor de protecție socială de a asigura pensii corespunzătoare și o protecție a sănătății pe termen lung și de calitate ridicată, care să fie accesibile tuturor și finanțate pe termen lung. Este important să se promoveze politici care pot realiza atât protecția socială corespunzătoare, cât și durabilitatea sistemelor de protecție socială. Consiliul European de la Lisabona a decis că la baza cooperării în acest domeniu ar trebui să se afle metoda deschisă de coordonare.(6) Este necesar să se atragă atenția asupra situației specifice a migranților în acest context și, de asemenea, asupra importanței luării de măsuri în vederea transformării muncii nedeclarate în ocupare legală a forței de muncă.(7) Asigurarea standardelor minime și îmbunătățirea continuă a condițiilor de muncă în Uniune este un element central al politicii sociale europene și un obiectiv global important al Uniunii Europene. Comunitatea joacă un rol important pentru sprijinirea și completarea activităților statelor membre în domeniile sănătății și al securității lucrătorilor, al condițiilor de muncă, inclusiv pentru nevoia de a concilia viața profesională cu viața de familie, al protecției lucrătorilor în cazul încetării contractului de muncă, al informării, al consultării și participării lucrătorilor și al reprezentării și apărării colective a intereselor lucrătorilor și patronatului.(8) Nediscriminarea este un principiu fundamental al Uniunii Europene. Articolul 13 din tratat prevede combaterea discriminării pe bază de sex, rasă sau origine etnică, religie sau convingeri, handicap, vârstă sau orientare sexuală. Nediscriminarea este, de asemenea, consacrată la articolul 21 din Carta drepturilor fundamentale a Uniunii Europene. Este necesar ca trăsăturile specifice ale diverselor forme de discriminare să fie luate în considerare și să se elaboreze în paralel măsuri corespunzătoare pentru a preveni și a combate discriminarea pe unul sau mai multe motive. În consecință, atunci când se analizează accesibilitatea și rezultatele programului, este necesar să se ia în considerare nevoile speciale ale persoanelor cu handicap, pentru a li se asigura accesul deplin și egal la activitățile finanțate prin prezentul program, precum și la rezultatele și evaluarea acelor activități, inclusiv compensarea costurilor suplimentare pe care le suportă, ca urmare a handicapului. Experiența dobândită de-a lungul multor ani în combaterea anumitor forme de discriminare, inclusiv discriminarea pe bază de sex, ar putea fi utilă în combaterea altor tipuri de discriminare.(9) În baza articolului 13 din tratat, Consiliul a adoptat următoarele directive: Directiva 2000/43/CE a Consiliului din 29 iunie 2000 de punere în aplicare a principiului egalității de tratament între persoane, fără deosebire de rasă sau origine etnică [9], care interzice discriminarea pe bază de rasă sau origine etnică în ceea ce privește, inter alia, ocuparea forței de muncă, formarea profesională, educația, bunurile și serviciile și protecția socială, Directiva 2000/78/CE din 27 noiembrie 2000 de creare a unui cadru general în favoarea egalității de tratament în ceea ce privește încadrarea în muncă și ocuparea forței de muncă [10], care interzice discriminarea în ceea ce privește încadrarea în muncă și ocuparea forței de muncă pe motive de religie sau convingeri, handicap, vârstă sau orientare sexuală, și Directiva 2004/113/CE din 13 decembrie 2004 de aplicare a principiului egalității de tratament între femei și bărbați privind accesul la bunuri și servicii și furnizarea de bunuri și servicii [11].(10) În temeiul articolelor 2 și 3 din tratat, egalitatea de tratament pentru femei și bărbați este un principiu fundamental al dreptului comunitar. Directivele și celelalte acte adoptate pe baza acestui principiu joacă un rol major în îmbunătățirea situației femeilor în cadrul Uniunii. Experiența acțiunii la nivel comunitar a demonstrat că promovarea egalității de șanse între femei și bărbați în cadrul politicilor comunitare și combaterea discriminării necesită, în practică, o combinație de instrumente, inclusiv legislație, metode de finanțare și integrare, menite să se completeze reciproc. În conformitate cu principiul egalității între femei și bărbați, este necesar ca abordarea integratoare a egalității de gen să fie promovată în toate secțiunile și activitățile programului.(11) Numeroase organizații neguvernamentale (ONG) active la diverse niveluri pot aduce o contribuție importantă la nivel european prin intermediul rețelelor principale care favorizează modificarea orientărilor politicilor în legătură cu obiectivele generale ale programului.(12) Deoarece obiectivele prezentei decizii nu pot fi îndeplinite în mod corespunzător la nivelul statelor membre, având în vedere necesitatea schimbului de informații la nivel european și a difuzării bunelor practici la scară comunitară și deoarece, în consecință, aceste obiective, datorită dimensiunii multilaterale a acțiunilor și a măsurilor comunitare, pot fi mai bine îndeplinite la nivel comunitar, Comunitatea poate adopta măsuri, în conformitate cu principiul subsidiarității prevăzut la articolul 5 din tratat. În conformitate cu principiul proporționalității, astfel cum este prevăzut la articolul în cauză, prezenta decizie nu depășește ceea ce este necesar pentru îndeplinirea acestor obiective.(13) Prezenta decizie stabilește, pentru întreaga durată a programului, un pachet financiar care constituie o referință privilegiată, în sensul punctului 37 din Acordul interinstituțional din 17 mai 2006 încheiat între Parlamentul European, Consiliu și Comisie privind disciplina bugetară și buna gestiune financiară [12], pentru autoritatea bugetară, în cadrul procedurii bugetare anuale.(14) Este necesar să se adopte măsurile necesare pentru punerea în aplicare a prezentei decizii, în conformitate cu Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei [13].(15) Deoarece programul este împărțit în cinci secțiuni, statele membre pot prevedea rotația reprezentanților naționali ai acestora în funcție de subiectele tratate de comitetul care asistă Comisia,DECID:Articolul 1Stabilirea și durata programului(1) Prezenta decizie stabilește programul comunitar pentru ocuparea forței de muncă și solidaritate socială Progress(denumit în continuare "programul"), pentru a sprijini financiar punerea în aplicare a obiectivelor Uniunii Europene în domeniul ocupării forței de muncă și al afacerilor sociale, astfel cum au fost stabilite în comunicarea Comisiei privind Agenda socială, și pentru a contribui astfel la îndeplinirea obiectivelor Strategiei de la Lisabona în domeniile în cauză.(2) Programul se desfășoară de la 1 ianuarie 2007 la 31 decembrie 2013.Articolul 2Obiective generale(1) Programul are următoarele obiective:(a) îmbunătățirea cunoștințelor și înțelegerii situației din statele membre și din alte țări participante prin analiza, evaluarea și monitorizarea atentă a politicilor;(b) sprijinirea dezvoltării instrumentelor și metodelor statistice și a indicatorilor comuni, împărțite, după caz, în funcție de sex și grupă de vârstă, în domeniile reglementate prin program;(c) sprijinirea și monitorizarea punerii în aplicare a legislației comunitare, după caz, și a obiectivelor politicii comunitare în statele membre, precum și evaluarea eficienței și impactului acestora;(d) promovarea creării de rețele, a învățării reciproce, identificarea și difuzarea bunelor practici și a abordărilor inovatoare la nivel european;(e) sporirea conștientizării părților interesate și a publicului cu privire la politicile și obiectivele comunitare urmărite în cadrul fiecăreia dintre cele cinci secțiuni ale programului;(f) creșterea capacității principalelor rețele europene de a promova, susține și dezvolta în continuare politicile și obiectivele comunitare, după caz.(2) Abordarea integratoare a egalității de gen este promovată în toate secțiunile și activitățile din cadrul programului.(3) Rezultatele obținute în secțiunile și activitățile programului sunt comunicate părților implicate, precum și publicului, în mod corespunzător. Comisia efectuează schimburi de opinii cu principalele părți interesate, după caz.Articolul 3Structura programuluiProgramul este împărțit în următoarele cinci secțiuni:1. Ocuparea forței de muncă2. Protecția și integrarea socială3. Condițiile de muncă4. Combaterea discriminării și diversitatea5. Egalitatea de șanse între femei și bărbațiArticolul 4Secțiunea 1: Ocuparea forței de muncăSecțiunea 1 sprijină punerea în aplicare a strategiei europene pentru ocuparea forței de muncă (SEO) prin:(a) îmbunătățirea înțelegerii situației ocupării forței de muncă și a perspectivelor acesteia, în special prin analize, studii și elaborarea de statistici și indicatori comuni în cadrul SEO;(b) monitorizarea și evaluarea punerii în aplicare a liniilor directoare și a recomandărilor europene și a impactului acestora, în special prin intermediul raportului comun privind ocuparea forței de muncă, și analizarea interacțiunii dintre SEO, politica economică și socială generală și alte domenii;(c) organizarea de schimburi cu privire la politicile, bunele practici și abordările inovatoare și promovarea învățării reciproce în contextul SEO;(d) conștientizarea, difuzarea informațiilor și promovarea dezbaterii privind provocările și politicile din domeniul ocupării forței de muncă și punerea în aplicare a programelor de reformă naționale, inclusiv în rândul partenerilor sociali, al agenților regionali și locali, precum și al altor părți interesate.Articolul 5Secțiunea 2: Protecția și integrarea socialăSecțiunea 2 sprijină punerea în aplicarea a metodei deschise de coordonare (MDC) în domeniul protecției și integrării sociale prin:(a) o mai bună înțelegere a problemelor legate de excluderea socială și sărăcie, a politicilor de protecție și integrare socială, în special prin analize și studii, precum și elaborarea statisticilor și a indicatorilor comuni, în cadrul MDC în domeniul protecției și integrării sociale;(b) monitorizarea și evaluarea punerii în aplicare a MDC în domeniul protecției și integrării sociale și a impactului acesteia la nivel național și comunitar, precum și analizarea interacțiunii dintre MDC menționată și alte domenii politice;(c) organizarea de schimburi cu privire la politicile, bunele practici și abordările inovatore, precum și promovarea învățării reciproce în contextul strategiei de protecție și integrare socială;(d) conștientizarea, difuzarea informațiilor și promovarea dezbaterii privind principalele provocări și probleme politice abordate în contextul procesului de coordonare comunitară în domeniul protecției și integrării sociale, inclusiv în rândul partenerilor sociali, al actorilor regionali și locali, al ONG-urilor și al altor părți interesate;(e) dezvoltarea capacității principalelor rețele de nivel european de a sprijini și a dezvolta în continuare obiectivele și strategiile politicii comunitare cu privire la protecția și integrarea socială.Articolul 6Secțiunea 3: Condițiile de muncăSecțiunea 3 sprijină îmbunătățirea mediului și a condițiilor de muncă, inclusiv sănătatea și securitatea la locul de muncă și concilierea vieții profesionale cu viața de familie, prin următoarele mijloace:(a) o mai bună înțelegere a situației referitoare la condițiile de muncă, în special prin analize și studii, și, după caz, prin elaborarea de statistici și indicatori, precum și evaluarea eficacității și impactului legislației, politicilor și practicilor în vigoare;(b) sprijinirea punerii în aplicare a dreptului comunitar al muncii prin monitorizarea eficientă, organizarea de seminarii pentru persoanele care activează în domeniu, elaborarea de ghiduri și rețele în rândul organismelor specializate, inclusiv al partenerilor sociali;(c) inițierea de acțiuni preventive și favorizarea culturii protecției în domeniul sănătății și al securității la locul de muncă;(d) conștientizarea, difuzarea informațiilor și promovarea dezbaterii cu privire la principalele provocări și probleme politice referitoare la condițiile de muncă, inclusiv în rândul partenerilor sociali și al altor părți interesate.Articolul 7Secțiunea 4: Combaterea discriminării și diversitateaSecțiunea 4 sprijină punerea în aplicare efectivă a principiului nediscriminării și promovează integrarea acestuia în toate politicile comunitare prin:(a) o mai bună înțelegere a situației în ceea ce privește discriminarea, în special prin analize, studii și, după caz, prin elaborarea de statistici și indicatori, precum și prin evaluarea eficacității și impactului legislației, politicilor și practicilor în vigoare;(b) sprijinirea punerii în aplicare a legislației comunitare împotriva discriminării prin monitorizarea eficientă, organizarea de seminarii destinate persoanelor care activează în domeniu, elaborarea de rețele în rândul organismelor specializate în combaterea discriminării;(c) conștientizarea, difuzarea informațiilor și promovarea dezbaterii privind principalele provocări și aspecte politice referitoare la discriminare și la integrarea combaterii discriminării în toate politicile comunitare, inclusiv în rândul partenerilor sociali, al ONG-urilor și al altor părți interesate;(d) dezvoltarea capacității principalelor rețele la nivel european de a promova și dezvolta în continuare obiectivele și strategiile politicii comunitare în domeniul combaterii discriminării.Articolul 8Secțiunea 5: Egalitatea de șanse între femei și bărbațiSecțiunea 5 sprijină punerea în aplicare efectivă a principiului egalității de șanse între femei și bărbați și promovează abordarea integratoare a egalității de gen în toate politicile comunitare prin:(a) o mai bună înțelegere a situației cu privire la problemele referitoare la egalitatea de șanse între bărbați și femei și abordarea integratoare a egalității de gen, în special prin analize și studii, elaborarea de statistici și, după caz, indicatori, precum și evaluarea eficacității și impactului legislației, politicilor și practicilor în vigoare;(b) sprijinirea punerii în aplicare a legislației comunitare în materie de egalitate de șanse între femei și bărbați prin monitorizarea eficientă, organizarea de seminarii pentru persoanele care activează în domeniu, crearea de rețele în rândul organismelor specializate în problemele referitoare la egalitate;(c) conștientizarea, difuzarea informațiilor și promovarea dezbaterii privind principalele provocări și aspecte politice referitoare la egalitatea de șanse între femei și bărbați și abordarea integratoare a egalității de gen, în rândul partenerilor sociali, al ONG-urilor și al altor părți interesate;(d) dezvoltarea capacității principalelor rețele de nivel european de a sprijini și dezvolta în continuare obiectivele și strategiile politicii comunitare în domeniul egalității de șanse între femei și bărbați.Articolul 9Tipuri de acțiuni(1) Programul finanțează următoarele tipuri de acțiuni, care pot fi puse în aplicare, după caz, într-un cadru transnațional:(a) Activități analitice:(i) colectarea, elaborarea și difuzarea datelor și a statisticilor;(ii) elaborarea și difuzarea metodologiilor comune și, după caz, a indicatorilor sau etaloanelor;(iii) efectuarea de studii, analize și anchete și difuzarea rezultatelor acestora;(iv) efectuarea de evaluări și analize de impact și difuzarea rezultatelor acestora;(v) elaborarea și publicarea de ghiduri, rapoarte și materiale educaționale pe internet sau în alte mijloace de informare în masă.(b) Activități de învățare reciprocă, conștientizare și difuzare:(i) identificarea și schimburile de bune practici, abordări inovatoare și experiențe, și efectuarea de evaluări între egali și învățare reciprocă, prin intermediul reuniunilor, atelierelor sau seminariilor la nivel european, transnațional sau național, luând în considerare, în măsura în care este posibil, împrejurările naționale specifice;(ii) organizarea de conferințe sau seminarii ale președinției;(iii) organizarea de conferințe sau seminarii în sprijinul elaborării și punerii în aplicare a legislației și a obiectivelor politicii comunitare;(iv) organizarea de campanii și manifestări de informare în masă;(v) compilarea și publicarea de materiale pentru difuzarea informațiilor, precum și a rezultatelor programului.(c) Sprijin pentru actorii principali:(i) sprijin pentru cheltuielile de funcționare ale principalelor rețele la nivel european, ale căror activități sunt legate de punerea în aplicare a obiectivelor programului;(ii) organizarea de grupuri de lucru compuse din funcționari naționali, pentru a monitoriza punerea în aplicare a dreptului comunitar;(iii) finanțarea de seminarii specializate adresate persoanelor care activează în domeniu, funcționarilor principali și altor agenți relevanți;(iv) crearea de rețele la nivel european între organismele specializate;(v) finanțarea rețelelor de experți;(vi) finanțarea observatorilor la nivel european;(vii) schimburi de personal între administrațiile naționale;(viii) cooperarea cu instituțiile internaționale.(2) Activitățile prevăzute la alineatul (1) litera (b) au o puternică dimensiune europeană, au o anvergură corespunzătoare pentru a asigura o reală valoare adăugată europeană și sunt îndeplinite de autoritățile naționale, regionale sau locale, de organismele prevăzute de legislația comunitară sau de agenții considerați principali în domeniul lor de activitate.(3) Programul nu finanțează nici o măsură pentru pregătirea și punerea în aplicare a anilor europeni.Articolul 10Accesul la program(1) Accesul la program este deschis tuturor organismelor, agenților și instituțiilor publice și/sau private, în special:(a) statelor membre;(b) serviciilor publice de ocupare a forței de muncă și agențiilor acestora;(c) autorităților locale și regionale;(d) organismelor specializate prevăzute de dreptul comunitar;(e) partenerilor sociali;(f) ONG-urilor, în special celor organizate la nivel european;(g) instituțiilor de învățământ superior și institutelor de cercetare;(h) experților în evaluări;(i) institutelor naționale de statistică;(j) mijloacelor de informare în masă.(2) Comisia poate, de asemenea, să participe în mod direct la program, în ceea ce privește activitățile prevăzute la articolul 9 alineatul (1) literele (a) și (b).Articolul 11Metoda de cerere de sprijin(1) Activitățile de tipul celor menționate la articolul 9 pot fi finanțate prin următoarele mijloace:(a) un contract de servicii acordat în urma unei cereri de ofertă, caz în care procedurile Eurostat se aplică în privința cooperării cu institutele naționale de statistică;(b) sprijin parțial acordat în urma unei cereri de oferte, caz în care cofinanțarea comunitară nu poate depăși, ca regulă generală, 80 % din cheltuiala suportată de beneficiar. Orice sprijin financiar care depășește acest prag poate fi acordat numai în împrejurări excepționale și în urma unei examinări exhaustive.(2) Activitățile de tipul celor prevăzute la articolul 9 alineatul (1) pot face obiectul unui sprijin financiar acordat în urma cererilor, de exemplu, din partea statelor membre, în conformitate cu dispozițiile relevante ale Regulamentului (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene [14], în special articolul 110, și ale Regulamentului (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a Regulamentului (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene [15], în special articolul 168.Articolul 12Dispoziții de punere în aplicare(1) Măsurile necesare pentru punerea în aplicare a prezentei decizii sunt adoptate în conformitate cu procedura prevăzută la articolul 13 alineatul (2):(a) liniile directoare generale pentru punerea în aplicare a programului;(b) programul de muncă anual pentru punerea în aplicare a programului, împărțit în secțiuni separate;(c) sprijinul financiar care urmează să fie acordat de Comunitate;(d) bugetul anual, sub rezerva articolului 17;(e) procedurile de selectare a acțiunilor care urmează să fie sprijinite de Comunitate și proiectul listei cu acțiunile care urmează să beneficieze de un astfel de sprijin, prezentat de Comisie;(f) criteriile de evaluare a programului, inclusiv cele privind raportul cost/eficiență și modalitățile de difuzare și transferare a rezultatelor.(2) Măsurile necesare pentru punerea în aplicare a prezentei decizii în legătură cu alte aspecte decât cele menționate la alineatul (1) sunt adoptate în conformitate cu procedura menționată la articolul 13 alineatul (3).Articolul 13Comitet(1) Comisia este asistată de un comitet.(2) În cazul în care se face trimitere la prezentul alineat, se aplică articolele 4 și 7 din Decizia 1999/468/CE, cu respectarea dispozițiilor articolului 8.Perioada prevăzută la articolul 4 alineatul (3) din Decizia 1999/468/CE este stabilită la două luni.(3) În cazul în care se face trimitere la prezentul alineat, se aplică articolele 3 și 7 din Decizia 1999/468/CE, cu respectarea dispozițiilor articolului 8.(4) Comitetul își stabilește regulamentul de procedură.Articolul 14Cooperarea cu alte comitete(1) Comisia stabilește legăturile necesare cu Comitetul pentru protecția socială și Comitetul pentru Ocuparea Forței de Muncă, pentru a garanta că acestea sunt informate cu regularitate și în mod corespunzător despre punerea în aplicare a activităților menționate în prezenta decizie.(2) Comisia informează, de asemenea, alte comitete relevante despre acțiunile întreprinse în temeiul celor cinci secțiuni ale programului.(3) După caz, Comisia stabilește o cooperare periodică și structurată între comitetele menționate la articolul 13 și comitetele de monitorizare stabilite pentru alte politici, instrumente și acțiuni relevante.Articolul 15Coerență și complementaritate(1) Comisia, în cooperare cu statele membre, asigură coerența de ansamblu cu celelalte politici, instrumente și acțiuni comunitare, în special prin stabilirea unor mecanisme corespunzătoare pentru coordonarea activităților programului cu activitățile relevante referitoare la cercetare, justiție și afaceri interne, cultură, educație, formare și politica pentru tineri, precum și în domeniul extinderii și al relațiilor externe ale Comunității, și cu politica regională și politica economică generală. Se acordă o atenție specială posibilelor sinergii între prezentul program și cele din domeniul educației și formării.(2) Comisia și statele membre asigură coerența și complementaritatea, precum și absența suprapunerii activităților întreprinse în temeiul programului, precum și a altor acțiuni ale Uniunii și ale Comunității, în special a celor corespunzătoare fondurilor structurale, mai ales Fondului Social European.(3) Comisia garantează că cheltuielile acoperite și imputate programului nu sunt imputate nici unui alt instrument financiar comunitar.(4) Comisia informează comitetul menționat la articolul 13 cu regularitate despre oricare altă acțiune comunitară care contribuie la îndeplinirea obiectivelor Strategiei de la Lisabona în domeniul Agendei sociale.(5) Statele membre depun toate eforturile necesare pentru a asigura coerența și complementaritatea între activitățile din cadrul programului și cele efectuate la nivel național, regional și local.Articolul 16Participarea țărilor terțeProgramul este deschis participării:- țărilor AELS/SEE, în conformitate cu condițiile stabilite în Acordul SEE;- statelor în curs de aderare și statelor candidate asociate Uniunii Europene, precum și țărilor din Balcanii de Vest care participă la procesul de stabilizare și asociere.Articolul 17Finanțare(1) Pachetul financiar pentru punerea în aplicare a activităților comunitare menționate în prezenta decizie pentru perioada de la 1 ianuarie 2007 la 31 decembrie 2013 este stabilit la 743250000 EUR.(2) Pe întreaga perioadă a programului, defalcarea financiară pe diferitele secțiuni respectă următoarele limite inferioare:Secțiunea 1 | Ocuparea forței de muncă | 23 % |Secțiunea 2 | Protecția și integrarea socială | 30 % |Secțiunea 3 | Condițiile de muncă | 10 % |Secțiunea 4 | Combaterea discriminării și diversitatea | 23 % |Secțiunea 5 | Egalitatea de șanse între femei și bărbați | 12 % |(3) Un maxim de 2 % din pachetul financiar este alocat punerii în aplicare a programului pentru a acoperi, de exemplu, cheltuielile de funcționare a comitetului menționat la articolul 13 sau evaluările efectuate în temeiul articolului 19.(4) Alocările anuale sunt autorizate de autoritatea bugetară, în limitele cadrului financiar.(5) Comisia poate recurge la asistență tehnică și/sau administrativă, în avantajul reciproc al Comisiei și al beneficiarilor, precum și la cheltuielile de sprijin.Articolul 18Protejarea intereselor financiare ale Comunității(1) Comisia garantează că, atunci când acțiunile finanțate în baza prezentei decizii sunt puse în aplicare, interesele financiare ale Comunității sunt protejate prin aplicarea măsurilor preventive împotriva fraudei, corupției și a oricăror altor activități ilegale, prin controale eficiente și prin recuperarea sumelor plătite pe nedrept și, în cazul în care sunt constatate nereguli, prin sancțiuni eficiente, proporționale și cu efect disuasiv, în conformitate cu Regulamentul (CE, Euratom) nr. 2988/95 al Consiliului din 18 decembrie 1995 privind protecția intereselor financiare ale Comunităților Europene [16], cu Regulamentul (CE, Euratom) nr. 2185/96 al Consiliului din 11 noiembrie 1996 privind controalele și inspecțiile la fața locului efectuate de Comisie în scopul protejării intereselor financiare ale Comunităților Europene împotriva fraudei și a altor abateri [17] și cu Regulamentul (CE) nr. 1073/1999 al Parlamentului European și al Consiliului din 25 mai 1999 privind investigațiile efectuate de Oficiul European de Luptă Antifraudă (OLAF) [18].(2) Pentru acțiunile comunitare finanțate în baza prezentei decizii, noțiunea de neregulă menționată la articolul 1 alineatul (2) din Regulamentul (CE, Euratom) nr. 2988/95 reprezintă orice încălcare a unei dispoziții de drept comunitar sau orice neîndeplinire a unei obligații contractuale care rezultă dintr-o acțiune sau omisiune a unui operator economic, care are sau ar putea avea ca efect prejudicierea bugetului general al Uniunii Europene sau a bugetelor gestionate de aceasta.(3) Contractele și acordurile, precum și acordurile cu țări terțe participante care rezultă din prezenta decizie prevăd, în special, supravegherea și controlul financiar al Comisiei (sau a oricărui reprezentant împuternicit de aceasta), precum și auditarea din partea Curții de Conturi, la fața locului, în cazul în care este necesar.Articolul 19Monitorizare și evaluare(1) Pentru a asigura monitorizarea cu regularitate a programului și pentru a permite orice alte reorientări necesare, Comisia elaborează rapoarte anuale de activitate axate pe rezultatele programului și le trimite Parlamentului European și comitetului menționat la articolul 13.(2) Diversele secțiuni ale programului fac, de asemenea, obiectul unei evaluări efectuate la mijlocul perioadei, care oferă o imagine de ansamblu asupra programului ca întreg, pentru a măsura progresul realizat pentru îndeplinirea obiectivelor acestuia, eficiența utilizării resurselor și valoarea adăugată europeană a acestuia. Această evaluare poate fi completată de evaluări continue. Acestea sunt efectuate de Comisie, asistată de experți externi. Atunci când sunt disponibile, rezultatele sunt prezentate în rapoartele de activitate menționate la alineatul (1).(3) O evaluare ex post pentru întregul program este efectuată până la 31 decembrie 2015 de către Comisie, asistată de experți externi, pentru a determina impactul obiectivelor programului și valoarea adăugată europeană a acestuia. Comisia transmite evaluarea efectuată de către experți Parlamentului European, Consiliului, Comitetului Economic și Social European și Comitetului Regiunilor.(4) Punerea în aplicare a secțiunilor individuale ale programului, inclusiv prezentarea rezultatelor și dialogul despre prioritățile viitoare, vor fi, de asemenea, discutate în cadrul Forumului privind punerea în aplicare a Agendei sociale.Articolul 20Intrarea în vigoarePrezenta decizie intră în vigoare în a douăzecea zi de la data publicării în Jurnalul Oficial al Uniunii Europene.Adoptată la Strasburg, 24 octombrie 2006.Pentru Parlamentul EuropeanPreședinteleJ. Borrell FontellesPentru ConsiliuPreședinteleP. Lehtomäki[1] JO C 255, 14.10.2005, p. 67.[2] JO C 164, 5.7.2005, p. 48.[3] Avizul Parlamentului European din 6 septembrie 2005 (JO C 193 E, 17.8.2006, p. 99), Poziția comună a Consiliului din 18 iulie 2006 (JO C 238 E, 3.10.2006, p. 31) și Poziția Parlamentului European din 27 septembrie 2006 (nepublicată încă în Jurnalul Oficial).[4] JO L 303, 2.12.2000, p. 23.[5] JO L 17, 19.1.2001, p. 22. Decizie astfel cum a fost modificată prin Decizia nr. 1554/2005/CE (JO L 255, 30.9.2005, p. 9).[6] JO L 10, 12.1.2002, p. 1. Decizie astfel cum a fost modificată prin Decizia nr. 786/2004/CE (JO L 138, 30.4.2004, p. 7).[7] JO L 170, 29.6.2002, p. 1. Decizie astfel cum a fost modificată prin Decizia nr. 786/2004/CE.[8] JO L 157, 30.4.2004, p. 18. Decizie astfel cum a fost modificată prin Decizia nr. 1554/2005/CE.[9] JO L 180, 19.7.2000, p. 22.[10] JO L 303, 2.12.2000, p. 16.[11] JO L 373, 21.12.2004, p. 37.[12] JO C 139, 14.6.2006, p. 1.[13] JO L 184, 17.7.1999, p. 23. Decizie astfel cum a fost modificată prin Decizia 2006/512/CE (JO L 200, 22.7.2006, p. 11).[14] JO L 248, 16.9.2002, p. 1.[15] JO L 357, 31.12.2002, p. 1. Regulament, astfel cum a fost modificat ultima dată prin Regulamentul (CE, Euratom) nr. 1248/2006 (JO L 227, 19.8.2006, p. 3).[16] JO L 312, 23.12.1995, p. 1.[17] JO L 292, 15.11.1996, p. 2.[18] JO L 136, 31.5.1999, p. 1.--------------------------------------------------


title: 2013/620/UE: Decizia Parlamentului European din 17 aprilie 2013 privind descărcarea de gestiune pentru execuția bugetului întreprinderii comune Pile de combustie și hidrogen aferent exercițiului financiar 2011

text:
               16.11.2013

               RO

               Jurnalul Oficial al Uniunii Europene

               L 308/351

      DECIZIA PARLAMENTULUI EUROPEAN

   din 17 aprilie 2013
   privind descărcarea de gestiune pentru execuția bugetului întreprinderii comune Pile de combustie și hidrogen aferent exercițiului financiar 2011
   (2013/620/UE)
   PARLAMENTUL EUROPEAN,

               —

               având în vedere conturile anuale finale ale întreprinderii comune Pile de combustie și hidrogen pentru exercițiul financiar 2011,

               —

               având în vedere Raportul Curții de Conturi privind conturile anuale ale întreprinderii comune Pile de combustie și hidrogen pentru exercițiul financiar 2011, însoțit de răspunsurile întreprinderii comune (1),

               —

               având în vedere Recomandarea Consiliului din 12 februarie 2013 (05755/2013 – C7-0040/2013),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 521/2008 al Consiliului din 30 mai 2008 de înființare a întreprinderii comune Pile de combustie și hidrogen (4), în special articolul 11 alineatul (4),

               —

               având în vedere Regulamentul (UE) nr. 1183/2011 al Consiliului din 14 noiembrie 2011 de modificare a Regulamentului (CE) nr. 521/2008 de înființare a întreprinderii comune Pile de combustie și hidrogen (5),

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (6), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0084/2013),

               1.

               acordă directorului executiv al întreprinderii comune Pile de combustie și hidrogen descărcarea de gestiune pentru execuția bugetului întreprinderii comune aferent exercițiului financiar 2011;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al întreprinderii comune Pile de combustie și hidrogen, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 6, 10.1.2013, p. 56.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 153, 12.6.2008, p. 1.

      (5)  JO L 302, 19.11.2011, p. 3.

      (6)  JO L 357, 31.12.2002, p. 72.

         REZOLUȚIA PARLAMENTULUI EUROPEAN

      din 17 aprilie 2013
      conținând observațiile care fac parte integrantă din decizia privind descărcarea de gestiune pentru execuția bugetului întreprinderii comune Pile de combustie și hidrogen aferent exercițiului financiar 2011
      PARLAMENTUL EUROPEAN,

                  —

                  având în vedere conturile anuale finale ale întreprinderii comune Pile de combustie și hidrogen pentru exercițiul financiar 2011,

                  —

                  având în vedere Raportul Curții de Conturi privind conturile anuale ale întreprinderii comune Pile de combustie și hidrogen pentru exercițiul financiar 2011, însoțit de răspunsurile întreprinderii comune (1),

                  —

                  având în vedere Recomandarea Consiliului din 12 februarie 2013 (05755/2013 – C7-0040/2013),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

                  —

                  având în vedere Regulamentul (CE) nr. 521/2008 al Consiliului din 30 mai 2008 de înființare a întreprinderii comune Pile de combustie și hidrogen (4), în special articolul 11 alineatul (4),

                  —

                  având în vedere Regulamentul (UE) nr. 1183/2011 al Consiliului din 14 noiembrie 2011 de modificare a Regulamentului (CE) nr. 521/2008 de înființare a întreprinderii comune Pile de combustie și hidrogen (5),

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (6), în special articolul 94,

                  —

                  având în vedere articolul 77 și anexa VI la Regulamentul său de procedură,

                  —

                  având în vedere raportul Comisiei pentru control bugetar (A7-0084/2013),

                  A.

                  întrucât întreprinderea comună Pile de combustie și hidrogen („întreprinderea comună”) a fost creată în mai 2008 ca parteneriat public-privat în temeiul Regulamentului (CE) nr. 521/2008 pentru o perioadă care se încheie la 31 decembrie 2017, cu scopul de a se concentra asupra dezvoltării aplicațiilor comerciale, încurajând astfel noile eforturi industriale în vederea mobilizării rapide a tehnologiilor pilelor de combustie și hidrogenului;

                  B.

                  întrucât Regulamentul (CE) nr. 521/2008 a fost modificat prin Regulamentul (UE) nr. 1183/2011;

                  C.

                  întrucât întreprinderea comună are autonomie financiară numai din noiembrie 2010, iar în 2011 a prezentat primele sale situații financiare anuale pentru un exercițiu financiar complet;

                  D.

                  întrucât membrii întreprinderii comune sunt Uniunea, reprezentată de Comisie, New Energy World Industry Grouping (NEW-IG) și comunitatea de cercetare (N.ERGHY);

                  E.

                  întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale ale întreprinderii comune pentru exercițiul financiar 2011;

                  F.

                  întrucât Curtea de Conturi a exprimat o opinie cu rezerve privind legalitatea și regularitatea operațiunilor subiacente conturilor întreprinderii comune;

                  G.

                  întrucât contribuția maximă a Uniunii la întreprinderea comună pentru întreaga perioadă este de 470 000 000 EUR, sumă ce provine din bugetul celui de-al 7-lea Program-cadru pentru cercetare și din care partea alocată costurilor administrative nu poate depăși 20 000 000 EUR,

         Gestiunea bugetară și financiară

                  1.

                  salută declarația Curții de Conturi potrivit căreia conturile anuale ale întreprinderii comune pentru 2011 prezintă în mod fidel, sub toate aspectele semnificative, situația financiară a acesteia la 31 decembrie 2011, precum și rezultatele operațiunilor sale și fluxurile sale de numerar pentru exercițiul încheiat la această dată, în conformitate cu dispozițiile normelor sale financiare;

                  2.

                  este îngrijorat de faptul că Curtea de Conturi a exprimat o opinie cu rezerve privind legalitatea și regularitatea operațiunilor subiacente conturilor întreprinderii comune, pe motiv că opt din douăsprezece audituri ex post, astfel cum sunt definite în strategia de audit ex post adoptată de Consiliul director al întreprinderii comune în ianuarie 2011, au fost finalizate până în septembrie 2012, acoperind 4 800 000 EUR (27 % din toate declarațiile de cheltuieli primite de întreprinderea comună în 2011) și două dintre aceste audituri au detectat erori semnificative, cea mai mare (764 000 EUR) fiind corectată în exercițiul următor;

                  3.

                  observă că, făcând excepție de aspectele descrise în două audituri, operațiunile subiacente conturilor anuale ale întreprinderii comune pentru exercițiul 2011 sunt, sub toate aspectele semnificative, conforme cu legile și reglementările în vigoare;

                  4.

                  constată în continuare că bugetul final al întreprinderii comune pe 2011 a inclus credite de angajament și de plată în valoare de 117 000 000 EUR și, respectiv, 60 000 000 EUR, iar ratele de utilizare a creditelor de angajament și de plată disponibile au fost de 99,8 % și, respectiv, 87,9 %; observă că o sumă de 112 000 000 EUR, reprezentând credite de angajament disponibile pentru activități operaționale (titlul III din buget), a fost executată printr-un angajament global referitor la cererea de propuneri 2011;

                  5.

                  constată cu îngrijorare că procedura bugetară descrisă în normele financiare ale întreprinderii comune nu a fost urmată, deoarece derogarea acordată de Comisie pentru a permite includerea creditelor anulate în estimările de venituri și cheltuieli aferente următoarelor trei exerciții financiare a fost interpretată greșit; observă că, drept rezultat al modului în care întreprinderea comună a interpretat procedura bugetară, contul rezultatului bugetar al exercițiului 2011 este incorect, întrucât nu au fost incluse în calcul credite de plată în valoare de 6 300 000 EUR reportate din 2011 în 2012, iar contul rezultatului bugetar pentru 2010 nu reflectă suma de 3 300 000 EUR reprezentând credite de plată reportate din 2010 în 2011;

                  6.

                  este îngrijorat de faptul că o sumă de 10 400 000 EUR, reprezentând angajamente globale neutilizate din 2010, a căror dată finală de execuție era 31 decembrie 2011, nu a fost dezangajată la sfârșitul lui 2011, ci în ianuarie 2012;

                  7.

                  constată că, în urma cererilor de propuneri organizate în 2008, 2009 și 2010, au fost semnate acorduri de grant în cuantum total de 183 400 000 EUR, iar în 2011 a fost lansată o a patra cerere de propuneri în cuantum de 111 600 000 EUR, aceste cuantumuri reprezentând 41 % și, respectiv, 25 % din contribuția maximă pe care Uniunea o poate acorda întreprinderii comune pentru acoperirea costurilor legate de activitățile de cercetare; remarcă, de asemenea, că în ianuarie 2012 a fost lansată o a cincea cerere de propuneri în valoare de 79 000 000 EUR, care reprezintă încă 18 % din contribuția maximă a Uniunii; constată progresele înregistrate în execuția bugetului;

         Sistemele de supraveghere și de control

                  8.

                  constată că, la sfârșitul anului 2011, procesele de lucru subiacente fuseseră validate de către contabil, așa cum prevăd normele financiare ale întreprinderii comune, fiind identificate o serie de deficiențe; observă că întreprinderea comună a elaborat un plan de acțiune pentru a aborda deficiențele identificate și, potrivit întreprinderii comune, majoritatea măsurilor sunt implementate;

         Evaluarea anuală a nivelului contribuțiilor în natură

                  9.

                  salută faptul că metoda de evaluare a nivelului contribuțiilor în natură a fost finalizată și a făcut obiectul unei evaluări realizate în comun de Serviciul de Audit Intern al Comisiei (IAS) și de structura de audit intern a întreprinderii comune (IAC) în aprilie 2012;

                  10.

                  ia act de faptul că, la 8 februarie 2012, nivelul agregat al contribuțiilor în natură validate de către ordonatorul de credite era de 347 600 000 EUR și că raportul de evaluare a concluzionat că această sumă ar trebui să fie redusă cu 930 000 EUR, deoarece anumiți participanți și-au prezentat costurile bugetate aplicând o rată forfetară de 60 % pentru calculul costurilor indirecte, în loc să utilizeze rata forfetară de 20 % aplicabilă în cazul întreprinderii comune; remarcă efectuarea acestei corecții;

         Gestiunea trezoreriei

                  11.

                  subliniază că, la sfârșitul lunii decembrie 2011, în contul bancar al întreprinderii comune se înregistra un sold de 9 200 000 EUR, iar, în perioada cuprinsă între august 2011 și decembrie 2011, soldul de trezorerie al întreprinderii comune a variat între aproximativ 30 000 000 EUR și 60 000 000 EUR; îndeamnă întreprinderea comună să ia, împreună cu Comisia, toate măsurile necesare pentru a reduce soldurile de trezorerie deținute în cont la nivelurile corespunzătoare, în limitele prevăzute în acordurile de finanțare cu Comisia;

         Alte aspecte legate de gestiune

                  12.

                  observă că, în cursul exercițiului 2011, întreprinderea comună a elaborat un plan de asigurare a continuității activității și a înregistrat progrese în oficializarea politicilor privind securitatea în domeniul tehnologiei informației, planul de asigurare a continuității activității, care include un plan de recuperare în caz de dezastru, fiind adoptat în iunie 2012;

                  13.

                  constată că normele financiare ale întreprinderii comune nu au fost încă modificate în sensul includerii dispoziției referitoare la competențele auditorului intern al Comisiei; remarcă totuși că rolurile respective ale IAS și IAC au fost definite și aprobate de către Consiliul director în martie 2011;

                  14.

                  salută semnarea la 3 februarie 2012 a acordului de găzduire dintre întreprinderea comună și autoritățile belgiene cu privire la spațiile pentru birouri, la privilegii și la imunități, precum și la alte tipuri de sprijin care urmau să fie acordate;

         Alte chestiuni

                  15.

                  invită, din nou, Curtea de Conturi să prezinte Parlamentului, într-un termen rezonabil, un raport special privind problemele comune care apar din cauza naturii întreprinderilor comune și care ar trebui tratate de întreprinderile comune împreună cu partenerii lor pentru a asigura valoarea lor adăugată și eficiența realizării programelor demonstrative, de cercetare și de dezvoltare tehnologică ale Uniunii; constată, de asemenea, că raportul ar trebui să includă o evaluare a eficacității în ceea ce privește crearea și structura întreprinderilor comune.

         (1)  JO C 6, 10.1.2013, p. 56.

         (2)  JO L 248, 16.9.2002, p. 1.

         (3)  JO L 298, 26.10.2012, p. 1.

         (4)  JO L 153, 12.6.2008, p. 1.

         (5)  JO L 302, 19.11.2011, p. 3.

         (6)  JO L 357, 31.12.2002, p. 72.


title: 2014/593/UE: Decizia Parlamentului European din 3 aprilie 2014 privind descărcarea de gestiune pentru execuția bugetului Observatorului European pentru Droguri și Toxicomanie aferent exercițiului financiar 2012

text:
               5.9.2014

               RO

               Jurnalul Oficial al Uniunii Europene

               L 266/242

         DECIZIA PARLAMENTULUI EUROPEAN
   din 3 aprilie 2014
   privind descărcarea de gestiune pentru execuția bugetului Observatorului European pentru Droguri și Toxicomanie aferent exercițiului financiar 2012
   (2014/593/UE)
   PARLAMENTUL EUROPEAN,

               —

               având în vedere conturile anuale finale ale Observatorului European pentru Droguri și Toxicomanie pentru exercițiul financiar 2012,

               —

               având în vedere Raportul Curții de Conturi privind conturile anuale ale Observatorului European pentru Droguri și Toxicomanie pentru exercițiul financiar 2012, însoțit de răspunsurile observatorului (1),

               —

               având în vedere Recomandarea Consiliului din 18 februarie 2014 (05849/2014 – C7-0054/2014),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 1920/2006 al Parlamentului European și al Consiliului din 12 decembrie 2006 privind Observatorul European pentru Droguri și Toxicomanie (4), în special articolul 15,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0185/2014),

               1.

               acordă directorului Observatorului European pentru Droguri și Toxicomanie descărcarea de gestiune pentru execuția bugetului Observatorului aferent exercițiului financiar 2012;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie, împreună cu rezoluția Parlamentului, ca parte integrantă a acesteia, directorului Observatorului European pentru Droguri și Toxicomanie, Consiliului, Comisiei și Curții de Conturi, și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 365, 13.12.2013, p. 158.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 376, 27.12.2006, p. 1.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: 2009/490/CE: Decizia Comisiei din 23 iunie 2009 privind cerințele de siguranță care trebuie îndeplinite de standardele europene pentru playere audio personale în temeiul Directivei 2001/95/CE a Parlamentului European și a Consiliului (Text cu relevanță pentru SEE)

text:
               24.6.2009

               RO

               Jurnalul Oficial al Uniunii Europene

               L 161/38

      DECIZIA COMISIEI

   din 23 iunie 2009
   privind cerințele de siguranță care trebuie îndeplinite de standardele europene pentru playere audio personale în temeiul Directivei 2001/95/CE a Parlamentului European și a Consiliului
   (Text cu relevanță pentru SEE)
   (2009/490/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 2001/95/CE a Parlamentului European și a Consiliului din 3 decembrie 2001 privind siguranța generală a produselor (1), în special articolul 4 alineatul (1) litera (a),
   întrucât:

               (1)

               Directiva 2001/95/CE prevede ca standardele europene să fie stabilite de organismele europene de standardizare. Aceste standarde ar trebui să garanteze că produsele îndeplinesc cerința generală de siguranță prevăzută de directivă.

               (2)

               În temeiul Directivei 2001/95/CE, un produs este considerat sigur, în ceea ce privește riscurile și categoriile de riscuri reglementate de standardele naționale, atunci când este în conformitate cu standardele naționale neobligatorii de transpunere a standardelor europene.

               (3)

               În funcție de tipul de player audio personal, siguranța acestuia face obiectul fie al Directivei 2001/95/CE, al Directivei 1999/5/CE a Parlamentului European și a Consiliului din 9 martie 1999 privind echipamentele hertziene și echipamentele terminale de telecomunicații și recunoașterea reciprocă a conformității acestora (2), fie al Directivei 2006/95/CE a Parlamentului European și a Consiliului din 12 decembrie 2006 privind armonizarea legislațiilor statelor membre referitoare la echipamentele electrice destinate utilizării în cadrul unor anumite limite de tensiune (3). Directiva 2001/95/CE se referă la playerele audio portabile fără funcție de comunicare integrată.

               (4)

               Directiva 1999/5/CE și Directiva 2006/95/CE fac referire la standardul armonizat european EN 60065:2002 „Aparate electronice audio, video și similare – Cerințe de siguranță”. Având în vedere delimitarea din ce în ce mai puțin distinctă dintre produsele electronice de consum și echipamentele de tehnologia informației, acest standard urmează să fie unit cu standardul EN 60950 „Echipamente de tehnologia informației – Siguranță – Partea 1: Cerințe generale” într-un nou standard EN 62368.

               (5)

               Standardele actuale nu prevăd nicio limită maximă a sunetelor și nu impun nicio etichetare specifică referitoare la emisiile sonore, dar prevăd introducerea unei mențiuni în manualul de instrucțiuni pentru a avertiza cu privire la efectele adverse ale expunerii la un nivel de sunet excesiv.

               (6)

               Comisia Europeană a cerut Comitetului științific pentru riscuri sanitare emergente și noi (CSRSEN) să evalueze riscurile potențiale la adresa sănătății prezentate de playerele audio personale și de telefoanele mobile cu funcție muzicală, având în vedere utilizarea lor răspândită și numărul crescând de persoane care sunt expuse permanent la locul de muncă la niveluri de sunet care depășesc limitele (80 de decibeli). CSRSEN a concluzionat în avizul (4) său că ascultătorii riscă să aibă atât probleme auditive, cât și de altă natură. În special, ascultătorii riscă să își piardă definitiv auzul în cazul în care folosesc un player audio personal timp de mai mult de 40 de ore pe săptămână, la un volum ridicat [superior valorii de 89 dB(A)] pentru o perioadă de cel puțin cinci ani. Modelele de utilizare de acest tip au devenit în momentul de față destul de obișnuite, în special în rândul copiilor și al adolescenților.

               (7)

               Cerința de siguranță pentru playere audio personale ar trebui elaborată în temeiul dispozițiilor de la articolul 4 alineatul (1) litera (a) din Directiva 2001/95/CE, în scopul de a cere organismelor de standardizare să dezvolte un standard care să împiedice riscul de afectare a auzului determinată de expunerea la sunete emise de dispozitive de acest tip, în conformitate cu procedura prevăzută în Directiva 98/34/CE a Parlamentului European și a Consiliului din 22 iunie 1998 de stabilire a unei proceduri pentru furnizarea de informații în domeniul standardelor și reglementărilor tehnice (5). Referința standardului adoptat ar trebui să fie publicată în Jurnalul Oficial al Uniunii Europene în conformitate cu articolul 4 alineatul (2) din Directiva 2001/95/CE. Pentru a asigura o abordare generală și armonizată care să vizeze siguranța tuturor playerelor audio personale, inclusiv a telefoanelor mobile cu funcție muzicală, trebuie transmisă o cerere comună către organismele de standardizare în temeiul Directivei 2001/95/CE, al Directivei 1999/5/CE și al Directivei 2006/95/CE.

               (8)

               Odată ce standardul este disponibil și în cazul în care Comisia decide publicarea referinței standardului în Jurnalul Oficial, playerele audio personale proiectate și fabricate în conformitate cu standardul în cauză vor fi considerate ca îndeplinind cerința generală de siguranță prevăzută în Directiva 2001/95/CE, în ceea ce privește cerința de siguranță vizată de standardul respectiv.

               (9)

               Prezenta decizie este în conformitate cu avizul comitetului instituit în temeiul articolului 15 din Directiva 2001/95/CE,

         DECIDE:
   Articolul 1
   Obiectiv
   Obiectivul prezentei decizii este stabilirea cerinței de siguranță pe baza căreia Comisia va cere organismelor de standardizare relevante să stabilească standarde care să asigure că, în condiții normale de utilizare, expunerea la sunetele emise de playerele audio personale nu prezintă riscuri pentru auz. Cerințele pentru playerele audio personale iau pe deplin în considerare avizul Comitetului științific pentru riscuri sanitare emergente și noi cu privire la „Riscuri potențiale pentru sănătate determinate de expunerea la sunetele emise de playerele audio personale și de telefoanele mobile cu funcție muzicală”.
   Articolul 2
   Definiție
   În sensul prezentei decizii, „un player audio personal” înseamnă un dispozitiv portabil, care nu face obiectul Directivei 1999/5/CE sau al Directivei 2006/95/CE, echipat cu căști cu fixare pe cap sau cu fixare pe ureche și folosit pentru a asculta sunete înregistrate, generate sau difuzate.
   Articolul 3
   Cerințe
   (1)   În sensul articolului 4 alineatul (1) litera (a) din Directiva 2001/95/CE, cerința de siguranță pentru playere audio personale este următoarea:
   Playerele audio personale se proiectează și se produc astfel încât să se asigure că, în condiții de utilizare normal previzibile, sunt în mod intrinsec sigure și nu afectează auzul.
   (2)   Cerința menționată la alineatul (1) se referă în special la următoarele:

               1.

               expunerea la nivelurile de sunet are o durată limitată pentru a evita afectarea auzului. La un nivel de 80 dB(A), durata de expunere este limitată la 40 de ore/săptămână, în timp ce la un nivel de 89 dB(A), durata de expunere este limitată la 5 ore/săptămână. Pentru alte niveluri de expunere se aplică o intrapolare și o extrapolare liniare. Se ține cont de gama dinamică de sunete și de utilizarea previzibilă în mod normal a produselor;

               2.

               playerele audio personale prezintă avertizări adecvate cu privire la riscurile implicate de utilizarea dispozitivului, la modalitățile de a le evita, precum și informații pentru utilizatori în cazurile în care expunerea prezintă un risc de afectare a auzului.

      Adoptată la Bruxelles, 23 iunie 2009.

            Pentru Comisie

         Meglena KUNEVA

            Membru al Comisiei

      (1)  JO L 11, 15.1.2002, p. 4.

      (2)  JO L 91, 7.4.1999, p. 10.

      (3)  JO L 374, 27.12.2006, p. 10.

      (4)  Avizul din 13 octombrie 2008, publicat la adresa: http://ec.europa.eu/health/ph_risk/committees/04_scenihr/docs/scenihr_o_018.pdf

      (5)  JO L 204, 21.7.1998, p. 37.


title: Decizia Comisiei din 14 noiembrie 2003 de stabilire a condițiilor de sănătate animală și a cerințelor de certificare pentru importul de moluște, de ouă și gameți de moluște în vederea creșterii, îngrășării, relocării sau consumului uman [notificată cu numărul C(2003) 4153]Text cu relevanță pentru SEE.

text:
Anunţ juridic important

|

32003D0804

Official Journal L 302 , 20/11/2003 P. 0022 - 0033 Ediţie specială în limba cehă Chapter 3 Volume 40 P. 519  - 530 Ediţie specială în limba estonă Chapter 3 Volume 40 P. 519  - 530 Ediţie specială în limba maghiară Chapter 3 Volume 40 P. 519  - 530 Ediţie specială în limba lituaniană Chapter 3 Volume 40 P. 519  - 530 Ediţie specială în limba letonă Chapter 3 Volume 40 P. 519  - 530 Ediţie specială în limba malteză Chapter 3 Volume 40 P. 519  - 530 Ediţie specială în limba polonă Chapter 3 Volume 40 P. 519  - 530 Ediţie specială în limba slovacă Chapter 3 Volume 40 P. 519  - 530 Ediţie specială în limba slovenă Chapter 3 Volume 40 P. 519  - 530

		20031114Decizia Comisieidin 14 noiembrie 2003de stabilire a condițiilor de sănătate animală și a cerințelor de certificare pentru importul de moluște, de ouă și gameți de moluște în vederea creșterii, îngrășării, relocării sau consumului uman[notificată cu numărul C(2003) 4153](Text cu relevanță pentru SEE)(2003/804/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 91/67/CEE a Consiliului din 28 ianuarie 1991 privind condițiile de sănătate animală care reglementează introducerea pe piață a animalelor și a produselor de acvacultură [1], astfel cum a fost modificată ultima dată prin Regulamentul (CE) nr. 806/2003 [2], în special articolul 19 alineatul (1), articolul 20 alineatul (1) și articolul 21 alineatul (2),întrucât:(1) Este necesară elaborarea unei liste cu țările terțe sau cu regiunile țărilor țerte din care statele membre sunt autorizate să importe moluște vii, ouă și gameți de moluște în vederea creșterii, îngrășării, relocării sau consumului uman din Comunitate.(2) Este necesar să se prevadă condiții specifice de sănătate animală, precum și modele de certificate pentru aceste țări terțe, luându-se în considerare situația sănătății animale din țara terță în cauză și a moluștelor, ouălor sau gameților care urmează să se importe, astfel încât să se împiedice introducerea agenților patogeni care ar putea avea un impact semnificativ asupra stocului de moluște din Comunitate.(3) Este necesar să se acorde atenție bolilor nou apărute și bolilor exotice pentru Comunitate, care ar putea avea un impact grav asupra stocului de moluște din Comunitate. De asemenea, trebuie luată în considerare situația sanitară în ceea ce privește bolile moluștelor menționate în anexa D la Directiva 95/70/CE a Consiliului din 22 decembrie 1995 privind introducerea unor măsuri comunitare minime de control al anumitor boli ale moluștelor bivalve [3], astfel cum a fost modificată ultima dată prin Regulamentul (CE) nr. 806/2003, precum și la lista II coloana 1 din anexa A la Directiva 91/67/CEE, la locul de producție și, după caz, la locul de destinație.(4) Este necesar ca țările sau regiunile țărilor din care statele membre sunt autorizate să importe moluște, ouă și gameți de moluște în vederea creșterii, îngrășării, relocării sau consumului uman să aplice condiții de combatere și supraveghere a bolilor cel puțin echivalente cu standardele comunitare stabilite de Directivele 91/67/CEE și 95/70/CE. Metodele de prelevare de probe și de testare utilizate ar trebui să fie cel puțin echivalente cu cele din Decizia 2002/878/CE [4] a Comisiei. În situațiile în care metodele de prelevare de probe și de testare nu sunt stabilite în legislația comunitară, metodele de prelevare de probe și de testare utilizate trebuie să fie conforme cu cele stabilite în Manualul testărilor de diagnostic pentru animalele acvatice al Oficiului Internațional de Epizootii (OIE).(5) Este necesar ca autoritățile competente responsabile ale acestor țări terțe să își ia angajamentul de a notifica statelor membre și Comisiei, în termen de 24 de ore, prin fax, telegramă sau poștă electronică, apariția oricăreia dintre bolile menționate în anexa D la Directiva 95/70/CE și la lista II, coloana 1 din anexa A la Directiva 91/67/CEE, precum și orice alt focar de boală care determină o mortalitate anormală în rândul moluștelor de pe teritoriul lor sau din regiuni ale teritoriului lor din care sunt autorizate importurile care fac parte din domeniul de aplicare al prezentei directive. În astfel de situații, autoritățile competente responsabile ale acestor țări terțe trebuie să ia măsuri pentru a împiedica răspândirea bolilor în Comunitate.(6) Luând în considerare experiența practică și științifică dobândită, condițiile de sănătate animală stabilite prin Decizia 95/352/CE a Comisiei din 25 iulie 1995 de stabilire a condițiilor de sănătate animală și a cerințelor de certificare pentru importul din țări terțe de Crassostrea gigas în vederea relocării în ape comunitare [5] trebuie actualizate și modificate, după caz. Pentru o mai bună claritate, aceste dispoziții trebuie incluse în prezenta decizie, iar Decizia 95/352/CE ar trebui abrogată.(7) Prin urmare, este necesară completarea cerințelor de certificare privind sănătatea animală pentru importul de moluște vii și de produse neprelucrate obținute din acestea, prevăzute de Directiva 91/492/CEE a Consiliului din 15 iulie 1991 de stabilire a condițiilor de sănătate normelor sanitar-veterinare pentru producerea și introducerea pe piață a moluștelor bivalve vii [6], astfel cum a fost modificată ultima dată prin Regulamentul (CE) nr. 806/2003, cu cerințe de certificare privind sănătatea animală pentru importul de moluște vii.(8) Prezenta decizie trebuie pusă în aplicare fără a aduce atingere condițiilor de sănătate publică stabilite de Directiva 91/492/CEE și de Directiva 91/493/CEE a Consiliului din 22 iulie 1991 de stabilire a condițiilor de sănătate pentru producția și introducerea pe piață a produselor pescărești [7], astfel cum a fost modificată ultima dată prin Decizia 806/2003/CE.(9) Riscul introducerii de boli care pot avea un impact semnificativ asupra moluștelor de pe teritoriul Comunității prin importurile de moluște neviabile este considerat a fi redus. Cerințele stabilite de Directiva 91/493/CEE, în special articolul 11, asigură un nivel corespunzător de protecție cu privire la moluștele neviabile și, în consecință, nu este necesară o certificare de sănătate animală suplimentară în ceea ce privește moluștele neviabile.(10) Directiva 96/93/CE a Consiliului din 17 decembrie 1996 privind certificarea animalelor și a produselor animaliere [8] stabilește standarde de certificare. Normele și principiile aplicate de către inspectorii autorizați din țările terțe în conformitate cu prezenta decizie ar trebui să ofere garanții echivalente cu cele stabilite de directiva menționată anterior.(11) Este necesar să se ia în considerare principiile stabilite prin Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman [9], în special articolul 3.(12) Posibilitatea de a combate și eradica bolile exotice pentru Comunitate, care ar putea avea un impact grav asupra stocurilor de moluște din Comunitate, s-ar reduce prin eliberarea în apele comunitare libere a moluștelor purtătoare de boli. Prin urmare, moluștele vii, ouăle și gameții de moluște trebuie importați în Comunitate numai în cazul în care sunt introduși într-o fermă înregistrată de către autoritatea competentă din statul membru, în conformitate cu articolul 3 alineatul (1) din Directiva 95/70/CE.(13) Prezenta decizie nu trebuie să se aplice importului de moluște ornamentale păstrate în permanență în acvarii.(14) Pentru punerea în aplicare a acestor noi cerințe de certificare în vederea importului, trebuie să se prevadă o perioadă de tranziție.(15) Anexa I la prezenta decizie trebuie revizuită înainte de data punerii în aplicare.(16) Măsurile prevăzute de prezenta directivă sunt conforme cu avizul Comitetului permanent pentru lanțul alimentar și sănătatea animalelor,ADOPTĂ PREZENTA DECIZIE:Articolul 1Domeniul de aplicare(1) Prezenta decizie stabilește norme armonizate de sănătate animală în vederea importului de:(a) moluște vii, ouă și gameți de moluște, în vederea creșterii, îngrășării sau relocării; și(b) moluște vii și moluște neviabile destinate consumului uman direct sau transformării suplimentare anterioare consumului uman.(2) Prezenta decizie nu se aplică importului de moluște ornamentale păstrate în permanență în acvarii.Articolul 2Definiții(1) În scopul aplicării prezentei decizii, se aplică definițiile de la articolul 2 din Directivele 91/67/CEE și 95/70/CE.(2) De asemenea, se aplică definițiile următoare:(a) prin "centru de import aprobat" se înțelege orice unitate, centru de expediere sau centru de purificare din Comunitate, aprobat în temeiul Directivelor 91/492/CEE sau 91/493/CEE, în care s-au aplicat măsuri speciale de biosecuritate și care a primit aprobarea autorității competente a statului membru în cauză în vederea transformării suplimentare a moluștelor vii;(b) prin "zonă de coastă" se înțelege o zonă care constă dintr-o porțiune de coastă sau apă maritimă sau dintr-un estuar:(i) care are o delimitare geografică precisă și constă dintr-un sistem hidrologic omogen sau dintr-o serie de astfel de sisteme; sau(ii) care se situează între gurile a două cursuri de apă; sau(iii) în care există una sau mai multe ferme, iar fiecare din aceste ferme este înconjurată pe ambele părți de zone tampon corespunzătoare;(c) prin "fermă desemnată" se înțelege o fermă situată pe coastă sau pe o apă interioară a cărei aprovizionare cu apă se face printr-un sistem de irigare artificială care asigură inactivarea completă a agenților patogeni menționați în anexa D la Directiva 95/70/CE;(d) prin "transformare suplimentară" se înțelege pregătirea și transformarea anterioare consumului uman, prin orice tip de măsuri și metode care produc deșeuri sau subproduse care ar putea atrage riscul răspândirii bolilor, inclusiv: introducerea moluștelor vii în apă pentru a permite recuperarea acestora în timpul transportului sau ulterior (imersiune), condiționarea, curățarea, purificarea, decongelarea și operațiunile care afectează integritatea anatomică, cum ar fi decorticarea;(e) prin "consum uman direct" se înțelege faptul că moluștele importate pentru consum uman nu fac obiectul nici unei transformări suplimentare pe teritoriul Comunității înainte de a fi introduse pe piața de consum uman în vederea comercializării cu amănuntul;(f) prin "moluște" se înțelege organismele acvatice care fac parte din familia Phylum Mollusca, clasele Bivalvia și Gastropoda, care provin de la o fermă, inclusiv orice unitate, banc natural exploatat sau, în general, orice instalație definită geografic în care se cresc moluște în vederea introducerii pe piață;(g) prin "moluște neviabile" se înțelege moluște care nu mai au capacitatea de a supraviețui ca animale vii în cazul în care ar fi readuse în mediul din care au fost obținute, inclusiv produse obținute din moluște destinate consumului uman direct sau transformării suplimentare anterioare consumului uman;(h) prin "relocare" se înțelege o operațiune de transfer a moluștelor vii în zone maritime sau lagunare aprobate sau în zone de estuar aprobate, sub supravegherea autorității competente, pe perioada necesară decontaminării în sensul definiției din Directiva 91/492/CEE, exclusiv operațiunea specifică de transferare a moluștelor în zone mai adecvate pentru creștere sau îngrășare, aceasta din urmă fiind considerată o operațiune agricolă;(i) prin "teritoriu" se înțelege o țară în întregimea sa, o zonă de coastă, o fermă desemnată, o zonă de ferme sau un banc natural exploatat care a primit din partea autorității competente centrale din țara terță respectivă autorizația în vederea exportului în Comunitate.Articolul 3Condiții pentru importul de moluște vii, de ouă și de gameți de moluște în vederea creșterii, îngrășării sau relocării în ape ale Comunității Europene(1) Statele membre autorizează importul pe teritoriul lor al moluștelor vii, al ouălor și gameților de moluște în vederea creșterii, îngrășării sau relocării, numai în cazul în care:(a) moluștele provin și au fost recoltate dintr-unul din teritoriile enumerate în anexa I;(b) lotul este conform cu garanțiile, inclusiv cele privind ambalarea și etichetarea, și cu cerințele suplimentare specifice corespunzătoare stabilite în certificatul de sănătate animală redactat în conformitate cu modelul din anexa II, luându-se în considerare notele explicative din anexa III; și(c) moluștele au fost transportate în condiții care nu conduc la modificarea stării lor de sănătate.(2) Statele membre se asigură că moluștele importate, ouăle și gameții de moluște în vederea creșterii, îngrășării sau relocării în apele comunitare se introduc numai în ferme înregistrate de către autoritatea competentă în conformitate cu articolul 3 alineatul (1) din Directiva 95/70/CE.(3) Statele membre se asigură că moluștele vii importate, ouăle și gameții de moluște se transportă direct la fermele de destinație, în conformitate cu specificațiile din certificatul de sănătate animală.Articolul 4Condiții pentru importul de moluște vii destinate consumului umanStatele membre autorizează importul pe teritoriul lor al moluștelor vii destinate consumului uman direct sau transformării suplimentare anterioare consumului uman numai în cazul în care lotul:(a) respectă condițiile stabilite la articolul 3 alineatul (1) și la articolul 6 din prezenta decizie; sau(b) este trimis direct la un centru de import aprobat în vederea transformării suplimentare.Articolul 5Condiții pentru importul de moluște neviabile destinate consumului umanStatele membre autorizează importul pe teritoriul lor al moluștelor neviabile destinate consumului uman direct sau tranformării suplimentare anterioare consumului uman numai în cazul în care moluștele provin din țări terțe și unități autorizate în temeiul articolului 9 din Directiva 91/492/CEE și al articolului 11 din Directiva 91/493/CEE și respectă cerințele privind certificarea de sănătate publică stabilite de directivele menționtate anterior.Articolul 6CertificareaÎn cazul moluștelor vii, al ouălor și gameților de moluște, autoritatea competentă de la punctul de control la frontieră din statul membru destinatar completează documentul menționat în anexa la Decizia 92/527/CEE, după caz, cu una din declarațiile prevăzute în anexa IV la prezenta decizie.Articolul 7Prevenirea contaminării apelor naturale(1) Statele membre se asigură că moluștele importate destinate consumului uman direct sau tranformării suplimentare anterioare consumului uman nu sunt introduse și nu contaminează nici una din apele naturale de pe teritoriul lor.(2) Statele membre se asigură că apa din transportul loturilor importate nu duce la contaminarea apelor naturale de pe teritoriul lor.Articolul 8Aprobarea centrelor de import(1) Autoritatea competentă a statelor membre acordă unei unități statutul de centru de import aprobat cu condiția ca aceasta să respecte condițiile minime de sănătate animală din anexa V la prezenta decizie.(2) Autoritatea competentă a statelor membre elaborează o listă cu centrele de import aprobate, iar fiecare dintre acestea primește un număr oficial.(3) Lista centrelor de import aprobate și toate modificările ulterioare la aceasta se comunică Comisiei și celorlalte state membre de către autoritatea competentă a fiecărui stat membru.Articolul 9AbrogareDecizia 95/352/CE se abrogă.Articolul 10RevizuireAnexa I la prezenta decizie trebuie revizuită înainte de 1 mai 2004.Articolul 11Data punerii în aplicarePrezenta decizie se aplică de la 1 mai 2004.Articolul 12Prezenta decizie se adresează statelor membre.Adoptată la Bruxelles, 14 noiembrie 2003.Pentru ComisieDavid ByrneMembru al Comisiei[1] JO L 46, 19.2.1991, p. 1.[2] JO L 122, 16.5.2003, p. 1.[3] JO L 332, 30.12.1995, p. 33.[4] JO L 305, 7.11.2002, p. 57.[5] JO L 204, 30.8.1995, p. 13.[6] JO L 268, 24.9.1991, p. 1.[7] JO L 268, 24.9.1991, p. 15.[8] JO L 13, 16.1.1997, p. 28.[9] JO L 18, 23.1.2003, p. 11.--------------------------------------------------20031114ANEXA I+++++ TIFF +++++--------------------------------------------------20031114ANEXA II+++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------20031114ANEXA IIINote explicative pentru certificare și etichetare(a) Certificatele se eliberează de către autoritățile competente din țara exportatoare pe baza modelului corespunzător prevăzut în anexa II la prezenta decizie, luându-se în considerare utilizarea căreia îi sunt destinate moluștele la sosirea în CE.(b) Luându-se în considerare situația de la locul de destinație în ceea ce privește Bonamia ostreaeși Marteilia refringens în statele membre ale CE, în certificat se includ și se completează cerințele suplimentare specifice corespunzătoare.(c) Originalul fiecărui certificat constă dintr-o singură pagină, față-verso, iar dacă sunt necesare mai multe pagini, acesta trebuie să aibă o astfel de formă, încât toate paginile să formeze un tot unitar și să nu fie separabile.Documentul se marchează, în partea superioară dreaptă a fiecărei pagini cu cuvântul "original" și poartă un număr de cod specific emis de autoritatea competentă. Toate paginile certificatului se numerotează – (numărul paginii) din (numărul total de pagini).(d) Certificatul în original și etichetele la care se face trimitere în modelul certificatului se redactează cel puțin într-o limbă oficială a statului membru CE în care urmează să se efectueze controlul la punctul de frontieră și a statului membru CE de destinație. Cu toate acestea, statele membre în cauză pot accepta alte limbi, dacă este necesar, însoțite de traducere.(e) În ziua încărcării lotului în vederea exportului în Comunitatea Europeană, certificatul în original trebuie completat cu o ștampilă oficială și semnat de către un inspector oficial desemnat de autoritatea competentă. În acest mod, autoritatea competentă a țării exportatoare asigură respectarea unor principii de certificare echivalente cu cele stabilite prin Directiva 96/93/CE a Consiliului.Ștampila, exceptând cazurile în care aceasta este ștanțată, precum și semnătura trebuie să aibă o culoare diferită de cea a textului imprimat.(f) În cazul în care, din motive legate de identificarea elementelor lotului, la certificat se anexează pagini suplimentare, se consideră că aceste pagini formează parte integrantă din original, iar fiecare pagină se semnează și se ștampilează de inspectorul autorizat de certificare.(g) Certificatul în original trebuie să însoțească lotul până în momentul sosirii la punctul de control la frontieră din CE.(h) Certificatul este valabil 10 zile de la data emiterii. În cazul transportului cu nave, valabilitatea se prelungește cu durata călătoriei pe mare.(i) Moluștele, ouăle și gameții de moluște nu se transportă împreună cu alte moluște, ouă și gameți care nu sunt destinați Comunității Europene sau care au o stare de sănătate inferioară. Mai mult, ele nu trebuie transportate în condiții care le modifică starea de sănătate.(j) Posibila prezență a agenților patogeni în apă este un factor relevant la evaluarea stării de sănătate a moluștelor. În consecință, inspectorul autorizat de certificare trebuie să ia în considerare următoarele:"locul de origine" trebuie să reprezinte amplasamentul fermei sau al bancului natural cultivat în care moluștele au fost crescute până la atingerea dimensiunii comerciale relevante pentru transportul care face obiectul certificatului respectiv."Locul de cultivare" trebuie să reprezinte ultimul loc în care moluștele au venit în contact cu apele naturale din țara exportatoare, cum ar fi centrele de purificare sau locurile de depozitare intermediară în care moluștele au fost păstrate înainte de a fi exportate în Comunitate.--------------------------------------------------20031114ANEXA IVDeclarații privind moluștele, ouăle și gameții de moluște în vederea creșterii, îngrășării, relocării sau consumului uman în Comunitatea Europeană, care trebuie emise de către autoritatea competentă de la punctul de control la frontieră în completarea documentului prevăzut la anexa la Decizia 92/527/CEEAutoritatea competentă de la punctul de control la frontieră din statul membru destinatar completează documentul menționat la anexa la Decizia 92/527/CEE, după caz, cu una din declarațiile următoare:Declarații:fie:"[Moluște vii] [1] [și] [1] [Ouă] [1] [și] [1] [Gameți] [1] certificați(te) în vederea creșterii, îngrășării sau relocării din zone și fermele de coastă din Comunitatea Europeană, cu excepția celor cu un program sau statut aprobat de Comunitate, cu privire la Bonamia ostreae și Marteilia refringens"fie:"[Moluște vii] [1] [și] [1] [Ouă] [1] [și] [1] [Gameți] [1] certificați(te) în vederea creșterii, îngrășării sau relocării din zone și ferme de coastă din Comunitatea Europeană, inclusiv cele cu un program sau statut aprobat de Comunitate, cu privire la [Bonamia ostreae] [1] și [1] [Marteilia refringens] [1]fie:"Moluște vii certificate pentru exportul în Comunitatea Europeană [1] [inclusiv în zone cu un statut sau program aprobat de Comunitate cu privire la [Bonamia ostreae] [1] [și] [1] [Marteilia refringens] [1] [destinate consumului uman direct] [1] [destinate transformării suplimentare în centre de import aprobate, înainte de consumul uman] [1].[1] A se elimina rubricile inutile.--------------------------------------------------20031114ANEXA VCONDIȚII MINIME DE SĂNĂTATE ANIMALĂ PENTRU ACORDAREA STATUTULUI DE "CENTRU DE IMPORT APROBAT"A. Dispoziții generale1. Statele membre acordă centrelor și unităților statutul de centre aprobate pentru transformarea suplimentară a moluștelor importate numai în cazul în care condițiile din centrul de import sunt de asemenea natură, încât se evită orice risc de contaminare a moluștelor din apele comunitare prin intermediul rejecțiilor sau al altor deșeuri, sau prin alte mijloace, cu agenți patogeni capabili să provoace o mortalitate anormală semnificativă.2. Unitățile care primesc statutul de "centre de import aprobate" nu trebuie să permită scoaterea moluștelor vii din unitate.3. Se aplică condițiile minime de sănătate animală stabilite în partea B din prezenta anexă, pe lângă dispozițiile de sănătate publică stabilite prin Directiva 91/492/CEE pentru toate centrele și unitățile, inclusiv centrele de expediere și centrele de purificare, precum și normele sanitar-veterinare stabilite de către legislația comunitară privind subprodusele animaliere care nu sunt destinate consumului uman.B. Dispoziții de gestionare1. Centrele de import aprobate trebuie să se afle sub controlul și în responsabilitatea autorității competente.2. Centrele de import aprobate trebuie să dispună de un sistem eficient de combatere și supraveghere a bolilor; prin aplicarea Directivei 95/70/CE, cazurile de suspiciuni de boală și mortalitate se investighează de către autoritatea competentă; analiza și tratamentul necesar trebuie să se desfășoare în consultare cu autoritatea competentă și sub controlul acesteia, luându-se în considerare cerințele prevăzute la articolul 3 alineatul (1) litera (a) din Directiva 91/67/CEE.3. Centrele de import aprobate trebuie să aplice un sistem de gestionare aprobat de autoritatea competentă, inclusiv procedurile de igienă și eliminare a deșeurilor aplicabile transportului, recipientelor pentru transport, instalațiilor și echipamentului. Se recomandă respectarea liniilor directoare privind dezinfectarea fermelor de moluște stabilite în Codul sanitar internațional pentru animale acvatice OIE, ediția a patra, 2003, apendicele 5.2.2. Dezinfectantele utilizate trebuie să fie aprobate în acest scop de către autoritatea competentă, iar pentru curățare și dezinfectare trebuie să fie disponibil un echipament corespunzător. Rejecțiile de subproduse și alte deșeuri, inclusiv moluște moarte și produsele acestora, trebuie să fie conforme cu Regulamentul (CE) nr. 1774/2002. Sistemul de gestionare din centrul de import aprobat trebuie să fie de așa natură, încât să se evite riscul contaminării moluștelor din apele comunitare cu agenți patogeni capabili să aibă un impact semnificativ asupra stocurilor de moluște, în special bolile menționate în anexa D la Directiva 95/70/CE.4. Centrele de import aprobate trebuie să păstreze evidența actualizată a mortalității anormale observate și a tuturor moluștelor vii, ouălor și gameților care intră în centru și a produselor care ies din centru, inclusiv sursa, furnizorii și destinația lor.5. Centrele de import aprobate trebuie curățate și dezinfectate cu regularitate, în conformitate cu programul descris la punctul 3 menționat anterior.6. În centrele de import aprobate pot intra numai persoanele autorizate, care trebuie să poarte haine de protecție, inclusiv încălțăminte corespunzătoare.--------------------------------------------------


title: Decizia Consiliului din 8 decembrie 2005 privind aprobarea în numele Comunității Europene a Acordului privind programul internațional pentru conservarea delfinilor

text:
Anunţ juridic important

|

32005D0938

Jurnalul Oficial L 348 , 30/12/2005 p. 0026 - 0027

		Decizia Consiliuluidin 8 decembrie 2005privind aprobarea în numele Comunității Europene a Acordului privind programul internațional pentru conservarea delfinilor(2005/938/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 37, coroborat cu articolul 300 alineatul (2) primul paragraf prima teză și cu articolul 300 alineatul (3) primul paragraf,având în vedere propunerea Comisiei,având în vedere avizul Parlamentului European [1],întrucât:(1) Comunitatea este competentă să adopte măsuri pentru conservarea și gestionarea resurselor de pescuit și să încheie acorduri cu țări terțe și organizații internaționale.(2) Comunitatea este parte contractantă la Convenția Organizației Națiunilor Unite privind dreptul mării, care impune tuturor membrilor comunității internaționale să coopereze la conservarea și gestionarea resurselor vii marine.(3) Comunitatea este parte contractantă la Acordul privind punerea în aplicare a dispozițiilor Convenției Organizației Națiunilor Unite privind dreptul mării din 10 decembrie 1982 pentru conservarea și gestionarea stocurilor de pești anadromi și a stocurilor de pești mari migratori.(4) În februarie 1998, cea de-a 35-a reuniune interguvernamentală privind conservarea tonului și a delfinilor din Pacificul de Est adoptă Acordul privind programul internațional pentru conservarea delfinilor (denumit în continuare Acordul). Acordul a fost semnat la Washington, la 21 mai 1998 și a intrat în vigoare la 15 februarie 1999.(5) În prezent există 15 părți contractante la acord, acestea fiind Bolivia, Columbia, Costa Rica, Ecuador, El Salvador, Guatemala, Honduras, Mexic, Nicaragua, Panama, Peru, Spania, Statele Unite, Vanuatu și Venezuela.(6) Obiectivele acordului includ reducerea progresivă până la niveluri apropiate de zero a mortalității accidentale a delfinilor, cauzată de pescuitul tonului practicat cu plasă-pungă în Pacificul de Est, prin fixarea unor limite anuale și a unei durabilități pe termen lung a rezervelor de ton din zona prevăzută în acord.(7) Comunitatea recunoaște importanța acordului în protejarea pescuitului durabil ca mijloc de garantare a conservării ecologice a speciilor, în special a delfinilor.(8) Pescarii din Comunitate practică pescuitul rezervelor de ton în zona prevăzută în acord și este în interesul Comunității să joace un rol real în punerea în aplicare a acordului.(9) Comunitatea a semnat [2] Acordul și a decis să-l aplice în mod provizoriu [3] până la definitivarea procedurilor necesare pentru aderarea sa oficială la Comisia interamericană pentru tonul tropical (IATTC).(10) În conformitate cu articolul XIV din Acord, IATTC urmează să aibă un rol principal în coordonarea punerii în aplicare a Acordului și multe măsuri de punere în aplicare vor fi adoptate în cadrul IATTC.(11) În paralel, Spania a fost autorizată să adere temporar la Convenția de instituire a IATTC [4].(12) Spania a aderat la IATTC în iunie 2003.(13) Aderarea oficială a Comunității la IATTC va avea loc la intrarea în vigoare a Convenției pentru consolidarea IATTC instituită prin Convenția din 1949 dintre Statele Unite ale Americii și Republica Costa Rica (Convenția de la Antigua), la care Comunitatea este semnatară [5].(14) Până la intrarea în vigoare a Convenției de la Antigua, participarea efectivă a Comunității la lucrările IATTC și, în consecință, la toate activitățile și măsurile decise în cadrul Acordului se asigură prin calitatea de membru al IATTC a Regatului Spaniei, acționând în numele Comunității.(15) Prin urmare, Comunitatea este în prezent în măsură să aprobe Acordul și să-și asume în totalitate obligațiile și responsabilitățile ce-i revin în conformitate atât cu Acordul, cât și cu Convenția de instituire a IATTC,DECIDE:Articolul 1Acordul privind programul internațional pentru conservarea delfinilor este aprobat în numele Comunității.Textul acordului se atașează la prezenta decizie.Articolul 2Președintele Consiliului este autorizat să numească persoana împuternicită (persoanele împuternicite) să depună instrumentul de aprobare la guvernul Statelor Unite ale Americii în calitate de depozitar al Acordului în conformitate cu articolul XXXII din acest acord.Adoptată la Bruxelles, 8 decembrie 2005.Pentru ConsiliuPreședinteleJ. Hutton[1] Avizul din 9 iunie 2005 (nepublicat încă în Jurnalul Oficial).[2] JO L 132, 27.5.1999, p. 1.[3] JO L 147, 12.6.1999, p. 23.[4] JO L 155, 22.6.1999, p. 37.[5] JO L 15, 19.1.2005, p. 9.--------------------------------------------------